
ŠAKIŲ RAJONO SAVIVALDYBĖS  TARYBA

SPRENDIMAS

DĖL UGNIAGESIŲ KOMANDŲ PANAIKINIMO IR RAJONO SAVIVALDYBĖS VALDYBOS 1997 M. LIEPOS 10 D. SPRENDIMO NR.37 DALINIO PAKEITIMO
2011 m. spalio 27 d. Nr.T-201
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 7 str. 4 p., 16 str. 4 d., 18 str. 1 d. bei atsižvelgdama į Priešgaisrinės apsaugos ir gelbėjimo departamento prie Vidaus reikalų ministerijos 2011 m. rugpjūčio 4 d. raštą Nr.9.4-1936 (8.7.) „Dėl numatomų asignavimų priešgaisrinės saugos funkcijoms atlikti ir ugniagesių komandų veiklos organizavimo“ ir Marijampolės apskrities priešgaisrinės gelbėjimo valdybos 2011 m. rugpjūčio 19 d. raštą Nr.V1-765 „Dėl ugniagesių komandų pertvarkymo“, nusprendžia:


1. Panaikinti nuo 2012 m. sausio 1 d. rajono savivaldybės administracijos Barzdų seniūnijos ir Šakių seniūnijos Briedžių ugniagesių komandas.

2. Įgalioti rajono savivaldybės administracijos Barzdų ir Šakių seniūnijų seniūnus naikinamų ugniagesių komandų ugniagesiams gelbėtojams ir vyriausiesiems ugniagesiams gelbėtojams įteikti įspėjimus apie darbo sutarties nutraukimą.

3. Pakeisti iš dalies rajono savivaldybės valdybos 1997 m. liepos 10 d. sprendimą  Nr.37 „Dėl priešgaisrinių punktų perdavimo seniūnijoms“, 2, 3, 4 punktuose išbraukiant žodžius „Barzdų“, „Šakių“.

4. Nustatyti, kad sprendimo 3 p. įsigalioja nuo 2012 m. sausio 1 d.

